CELEX: 32021D0924
Language: lv
Date: 2021-06-03 00:00:00
Title: Padomes Lēmums (ES) 2021/924 (2021. gada 3. jūnijs) par nostāju, kas Eiropas Savienības vārdā jāieņem Starptautiskajā Kakao padomē attiecībā uz 2010. gada Starptautiskā kakao nolīguma pagarināšanu

9.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 203/8
               
            
         PADOMES LĒMUMS (ES) 2021/924
         (2021. gada 3. jūnijs)
         par nostāju, kas Eiropas Savienības vārdā jāieņem Starptautiskajā Kakao padomē attiecībā uz 2010. gada Starptautiskā kakao nolīguma pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2010. gada Starptautisko kakao nolīgumu (“nolīgums”) Savienība noslēdza ar Padomes Lēmumu 2012/189/ES (1), un nolīgums stājās spēkā 2012. gada 1. oktobrī.
                  
               
                     (2)
                  
                  
                     Ievērojot nolīguma 62. panta 1. punktu, nolīgums paliek spēkā līdz 2022. gada 30. septembrim, ja vien tas netiek pagarināts.
                  
               
                     (3)
                  
                  
                     Ievērojot nolīguma 7. panta 1. punktu, Starptautiskās Kakao organizācijas Starptautiskajai Kakao padomei (“SKO padome”) ir jāīsteno visas pilnvaras un jāīsteno vai jānodrošina visu to funkciju veikšanu, kas nepieciešamas, lai izpildītu nolīguma noteikumus. Ievērojot nolīguma 62. panta 4. punktu, SKO padome var pieņemt lēmumu, ar ko nolīgumu pagarina pēc tā pašreizējā termiņa beigām uz diviem laikposmiem, katrs no kuriem nepārsniedz divus kakao gadus, proti, līdz 2024. gada 30. septembrim pirmajam laikposmam un līdz 2026. gada 30. septembrim otrajam laikposmam.
                  
               
                     (4)
                  
                  
                     SKO padomei pēc tās 103. sesijas 2021. gada 22. un 23. aprīlī ir jāpieņem lēmums par nolīguma pagarināšanu.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem SKO padomē, jo SKO padomes lēmums par nolīguma pagarināšanu Savienībai būs saistošs.
                  
               
                     (6)
                  
                  
                     Savienības interesēs ir pagarināt nolīgumu un tās turpmāka dalība tajā, ņemot vērā kakao nozares nozīmi vairākās dalībvalstīs un Eiropas Savienības ekonomikā.
                  
               
                     (7)
                  
                  
                     Pagarinot nolīgumu par ne vairāk kā četriem gadiem, SKO padomes locekļiem būtu dots pienācīgs laiks veikt nolīguma būtisku pārskatīšanu, galveno uzmanību pievēršot tā modernizācijai un vienkāršošanai,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Starptautiskās Kakao organizācijas Starptautiskajā Kakao padomē attiecībā uz 2010. gada Starptautiskā kakao nolīguma pagarināšanu, ir balsot par tā pagarināšanu uz diviem laikposmiem, katrs no kuriem nepārsniedz divus kakao gadus, proti, līdz 2024. gada 30. septembrim pirmajam laikposmam un līdz 2026. gada 30. septembrim otrajam laikposmam.
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 3. jūnijā
            
               
                  Padomes vārdā –
               
               
                  Priekšsēdētājs
               
               P. N. SANTOS
            
         
         
            (1)  Padomes Lēmums 2012/189/ES (2012. gada 26. marts) par to, lai noslēgtu 2010. gada Starptautisko kakao nolīgumu (OV L 102, 12.4.2012., 1. lpp.).